Anbasadè Ameriken an Diskite Sou Lwa Hope la ak Prezidan Sena Ayisyen an
Madam Janet A. Sanderson te chita pale mèkredi 11 avril la ak Senatè Joseph Lambert sou divès kesyon tankou envestisman, anplwa elatriye
---Sekirite, envestisman, anplwa se kèk pami pwen reprezantan gouvènman ameriken an an Ayiti te abòde ak prezidan Asanble Nasyonal la pandan yon chita pale. Korespondan nou Rotchild François Junior gen detay sou rankont Anbasadè Janet Ann Sanderson ak Senatè Joseph Lambert. ---Yon palmantè ayisyen mande otorite yo adopte mezi nesesè pou kontwole kontrebann kap fèt sou fwontyè peyi a pataje ak Repiblik Dominikèn. Detay ak korespondans Renan Toussaint ---Otorite ameriken yo pimpe tounen Ayiti plis pase 75 boat-people ki t'ap chache antre Ozetazini ilegalman. Korespondan nou Yvan Martin Jasmin gen detay depi vil Kap-Ayisyen. ---Responsab yon gouvènman lokal deklare san apui gouvènman santral la, nouvo responsab ki pase nan eleksyon 3 desanm 2006 yo pap ka reyalize pwomès yo te fè popilasyon an. Li mande sipò Pòtoprens pou l amelyore zòn lap dirije nan Plato Santral la. Jean Christophe Collegue, ki nan Mibalè, ap di nou plis. Pou w ka koute nouvèl sa yo an detay, .